
Referat de aprobare a proiectului de hotărâre
privind desemnarea membrilor din partea Consiliului Local al Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul școlar 2020 - 2021    
1. Descrierea situaţiei actuale
Prin Hotărârea Consiliului Local al Municipiului Timişoara nr. 77/28.02.2020 a fost aprobată organizarea şi funcţionarea reţelei şcolare a unităţilor de învăţământ preuniversitar de stat şi privat din Municipiului Timişoara pentru anul şcolar 2020 - 2021. Prin legislația în vigoare, respectiv Legea nr. 1/2011 a educației naționale și Ordinul nr. 3160/2017 pentru modificarea şi completarea metodologiei cadru de organizare şi funcţionare a consiliului de administraţie din unităţile de învăţământ preuniversitar aprobată prin Ordinul nr. 4619/2014, unitățile de învățământ preuniversitar sunt conduse și de către consiliile de administrație. Conform acesor prevederi, ca membrii în consiliile de administrație ale unităților de învățământ preuniversitar de stat sunt atât consilieri locali, cât și reprezentanți al Primarului Municipiului Timișoara. 
Prin Hotărârea Consiliului Local al Municipiului Timişoara nr. 1/19.01.2021 a fost ales al doilea Viceprimar  al Municipiului Timișoara, domnul Tabără Amânar Cosmin Gabriel.
Membrii din partea Consiliului Local al Municipiului Timişoara şi din partea Primarului Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul şcolar 2020 – 2021, au fost desemnați prin HCL nr. 372/01.09.2020. Având în vedere scrutinul alegerilor locale din 27.09.2020, componența Consiliului Local al Municipiului Timișoara a fost modificată, motiv pentru care este necesară adoptarea unei noi hotărâri cu noii consilieri locali. Aceștia sunt prevăzuţi în anexele 1, 1a, 2, care vor face parte integrantă din prezentul proiect de hotărâre. Aceste anexe conţin unităţile de învăţământ preuniversitar de stat şi privat din municipiul Timişoara, care alcătuiesc reţeaua unităţilor de învăţământ.

Totodată, având în vedere cele de mai sus, este necesar a se revocă HCL nr. 372/01.09.2020 privind desemnarea membrilor din partea Consiliului Local al Municipiului Timişoara şi din partea Primarului Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de  învăţământ privat din Municipiul Timişoara, pentru anul şcolar 2020 -2021.

2. Schimbări preconizate şi rezultate aşteptate
Prin aprobarea hotărârii de consiliu local se dorește ca unitățile de învățământ preuniversitar de pe raza municipiului Timișoara să-și desfășoare activitatea în condiții optime și în conformitate cu prevederile legale, în ceea ce privește activitatea și responsabilitățile consiliului de administrație.
 3. Concluzii        
Urmare a celor prezentate mai sus, consider oportună promovarea Proiectului de hotărâre privind desemnarea membrilor din partea Consiliului Local al Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul școlar 2020 - 2021, şi îl supun spre dezbatere şi aprobare Consiliului Local al Municipiului Timişoara. 

